[bookmark: _Hlk516861713]Denumirea măsurii: Înființare grupuri și organizații de producători agricoli în teritoriul GAL
CODUL Măsurii: M10/3A
Tipul măsurii: 
· INVESTIȚII
· SERVICII
· SPRIJIN FORFETAR

1.Descrierea generală a măsurii inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL
Sprijinul prin această măsură este acordat pentru încurajarea înfiinţării şi funcţionării administrative a grupurilor de producători, recunoscute în conformitate cu prevederile legislaţiei naţionale în vigoare. Prin aceasta măsură se va acorda sprijin pentru înfiinţarea grupurilor de producători în scopul asigurării legăturii cu piaţa, îmbunătățirii şi adaptării producției atât la cerințele pieței (incluzând aspectele legate de caracterul cantitativ, calitativ și continuu al aprovizionării, și de siguranță alimentară) cât și la preferințele consumatorilor. Adaptarea producţiei la cerinţele pieţei poate fi accelerată semnificativ de asocierea producătorilor agricoli, care are drept consecinţă conştientizarea acestora asupra importanţei aplicării unor tehnologii de producţie unitare, corespunzătoare solicitărilor procesatorilor sau comerţului cu ridicata. Prin asociere în activitățile de afaceri, fermierii își vor consolida puterea de negociere, pot cumpăra echipamente agricole, tehnologii și alte inputuri agricole la prețuri convenabile, pot avea acces mai uşor la credite și pot introduce inovații și idei noi de management. Grupurile de producători pot juca un rol important în rezolvarea problemelor de management cu care se confruntă fermele și în construirea de mijloace de creștere a venitului acestora. 
Măsura se adresează grupurilor de producători recunoscute conform legislaţiei naţionale în vigoare pentru următoarele categorii: produse agricole, produse horticole (exceptând grupurile sprijinite prin subprogramul pomicol care acopera speciile de pomi si arbusti fructiferi din Anexa I a STP), produse de origine animală, mixte.
Corelare cu analiza SWOT
În teritoriul GAL există o reticență și un interes scăzut al fermierilor față de formele asociative datorită în principal lipsei informațiilor și a conștientizării scăzute cu privire la avantajele pe care le-ar avea dintr-o acțiune comună, cum este producția și comercializarea în comun, față de situația în care ar opera în mod individual. Analiza SWOT a identificat faptul că există interes pentru unii fermieri de a se constitui în forme asociative, conștientizând faptul că prin asociere sunt posibile a fi realizate și actiuni inovative precum dezvoltarea de noi metode de păstrare a producției agroalimentare pentru creșterea siguranței alimentare, de produse adaptate mai bine cerințelor pieței și de metode de utilizare a deşeurilor și de epurare a apei pentru protejarea mediului, care vor contribui la atingerea unui nivel mai ridicat de competitivitate a produselor lor. Este necesară sprijinirea unor astfel de initiative în cadrul grupurilor de producători pentru ca aceștia să-și poată îmbunătăți și adapta producția la cerințele pieții (inclusiv pentru aspecte legate de aprovizionare, cantitate şi calitate) cât și pentru a-și comercializa produsele împreună (inclusiv prin lanțuri scurte de aprovizionare).
Obiectiv de dezvoltare rurală ale Reg.(UE) 1305/2013, art.4: Măsura contribuie la obiectivul a) și anume: favorizarea competitivității agriculturii.
Obiectivele specifice/ locale ale măsurii sunt:
Obiectivul principal al structurilor de acest tip este valorificarea produselor membrilor, degrevând astfel producătorul de sarcina vânzării producției, ceea ce contribuie direct la o mai bună integrare a producătorilor agroalimentari pe piaţă şi la nivelul lanţurilor scurte de aprovizionare.
Obiectivele măsurii constau în: 
· Îmbunătăţirea performanţelor generale și cresterea veniturilor exploataţiilor agricole;
· O mai bună integrare pe piață a producătorilor primari prin adaptarea producției acestora la cerințele pieței și comercializarea în comun a producției lor;
· Crearea și promovarea lanțurilor scurte;
· Respectarea standardelor comunitare de mediu și climă, siguranță alimentară etc.
· Promovarea  produselor agricole şi alimentare locale;
·  Diversificarea gamei de produse agricole și alimentare oferite pe piață.
Măsura contribuie la prioritatea P3 prevăzută în art. 5, Reg. (UE) nr. 1305/2013: promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură și este conform domeniului de intervenție 3(a): Îmbunătățirea competitivității producătorilor primari printr‐o mai bună integrare a acestora în lanţul agroalimentar prin intermediul schemelor de calitate, creșterea valorii adăugate a produselor agricole, promovarea pe piețele locale, a circuitelor scurte de aprovizionare, grupurilor de producători și a organizațiilor interprofesionale. Această măsură este în conformitate cu Prioritatea 3 din SDL.  
Măsura corespunde obiectivelor art. 27 din Reg. (UE) nr. 1305/2013. 
Măsura contribuie la Domeniul de intervenție 3(a) prevăzut la art. 5 din Reg. (UE) nr. 1305/2013.
Măsura contribuie la obiectivul transversal al Reg. (UE) nr. 1305/2013 art. 8 alin. (1) (c) (v) legat de inovare prin capacității crescute de inovare și transfer de cunoștințe a grupurilor de producători, prin creșterea puterii de negociere, achiziționarea în comun a input-urilor, facilitarea accesului membrilor la utilaje și tehnologii moderne, dezvoltarea de noi metode de păstrare a producției agroalimentare pentru creșterea siguranței alimentare, de produse adaptate mai bine cerințelor pieței și de metode de utilizare a deşeurilor și de epurare a apei pentru protejarea mediului.  Măsura contribuie și la obiectivul transversal al Reg. (UE) nr. 1305/2013 legat de protecția mediului prin angajamentul de asociere a membrilor grupurilor de producători şi prin cerintele ce vor fi incluse în planul de afaceri al grupului de producători (de exemplu: respectarea standardelor comunitare de mediu și climă) vor putea fi promovate și respectate bunele practici de mediu, iar realizarea unor investiţii colective va putea asigura o eficientă mai mare în ceea ce privește gestionarea apei și a deşeurilor și va facilita utilizarea surselor de energie regenerabilă în folosul membrilor săi în conformitate cu art. 5, alin. (4). Măsura contribuie și la obiectivul transversal al Reg. (UE) nr. 1305/2013 legat de reducere a efectelor schimbărilor climatice și adaptarea la acestea, grupurile de producatori putând ajuta micile exploatații ale membrilor să contribuie într-o mai mare măsură la atenuarea acestora, prin furnizarea de consultanță, de exemplu cu privire la practici agricole îmbunătățite şi adoptarea unor măsuri agronomice practice pentru a spori rezistența sistemelor agricole la inundații și secete, inclusiv prin posibilitatea promovării prin intermediul planului de afaceri a unor investiții colective (gestionarea gunoiului de grajd), în conformitate cu art. 5 alin. (4) și (5). 
Complementaritatea cu alte măsuri din SDL
Măsura  M10: Înființare grupuri și organizații de producători în teritoriul GAL este în complementaritate cu măsura M1 propusă în SDL: Dezvoltarea satelor și servicii de bază în vederea creșterii calității vieții în teritoriul GAL, cu măsura M6: Dezvoltarea exploatațiilor agricole în teritoriul GAL.  
Beneficiarii direcți ai măsurii  M10 sunt incluși în categoriile de beneficiari indirecți ai măsurilor de mai sus. 
Sinergia cu alte măsuri din SDL
Prin SDL s-au propus pentru prioritatea P3: promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură 3 măsuri distincte, și anume: Măsura M7: Investiții în procesarea și marketingul produselor agricole în teritoriul GAL; M9: Scheme de calitate și M10: Înființare grupuri și organizații de producători în teritoriul GAL. 
Măsura  M10 este în sinergie cu măsurile M7 și M9.  

2. Valoarea adăugată a măsurii
Asocierea micilor producători poate îmbunătăţi aprovizionarea pieţelor locale prin livrarea ritmică a unor cantităţi de produse agricole de calitate adaptate cerinţelor consumatorilor și va contribui la în domeniul agroalimentar printr-o mai bună integrare a acestora în lanţul agroalimentar. Prin promovarea producției și/sau comercializarii în comun, fermierii pot depăși constrângerile cauzate de dimensiunea redusă a exploatatiilor individuale. 
Grupurile de producători pot juca un rol important în rezolvarea problemelor de management cu care se confruntă fermele și în construirea de mijloace de creștere a venitului acestora. 
Asocierea fermierilor din sectorul agricol va conduce la creșterea competitivității sectorului și va facilita obținerea produselor cu valoare adăugată mare. 

3. Trimiteri la alte acte legislative
Reg. (UE) nr. 1303/2013, Reg. (UE) nr. 1305/2013, Reg. (UE) nr. 1407/2013 (3), Hotărârea nr. 226/2015 privind stabilirea cadrului general de implementare a măsurilor programului național de dezvoltare rurală cofinanțate din Fondul European Agricol pentru Dezvoltare Rurală și de la bugetul de stat, PNDR 2014-2020 și Ordonanţa nr. 37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice aprobată cu modificări şi completări prin Legea nr. 338/2005, cu completările și modificările ulterioare. 

4. Beneficiari direcţi/indirecţi (grup ţintă)
Beneficiari direcţi:
Un grup de persoane fizice sau juridice, indiferent de statutul juridic pe care un astfel de grup şi membrii săi îl deţin în temeiul legislaţiei naţionale, ale căror exploataţii se situează integral sau parțial în  teritoriul  Asociației SARGEȚIA GAL 1 şi care desfășoară o activitate agricolă. 
Beneficiari indirecți: populația locală, fermieri din teritoriu, alte IMM-uri din teritoriu și ONG-uri din teritoriu.

5. Tip de sprijin 
Sprijinul se va acorda sub formă de sprijin forfetar, în conformitate cu prevederile Art. 67 (1) (d) din Reg. (UE) nr. 1303/2013.
Sprijin forfetar, degresiv, plătit în tranșe anuale, pentru o perioadă care nu poate depăși cinci ani de la data la care grupul de producători a fost recunoscut, acordat în baza unui plan de afaceri. 
Ultima rată se va plăti numai după ce s-a verificat dacă planul de afaceri a fost implementat corect. 
În cazul nerespectării planului de afaceri, sprijinul se recuperează proporțional cu obiectivele nerealizate.
 
6. Tipuri de acțiuni eligibile și neeligibile
Cheltuielile eligibile sunt cele rezultate din înființarea și funcționarea grupurilor de producători din sectorul agricol, prevăzute în planul de afaceri necesare pentru atingerea obiectivelor propuse. 
Începând cu anul al doilea de la recunoaştere, grupul de producători trebuie să dovedească prin evidenţă contabilă, pentru anul anterior, valoarea minimă a producţiei comercializate în comun, pentru grupa de produse, respectiv produsele pentru care a obţinut recunoaşterea, stabilită la suma de 30.000 euro echivalent în lei, precum şi faptul că cel puţin 51% din această producţie provine din producţia proprie a membrilor.
 
7. Condiții de eligibilitate
· Solicitantul trebuie să se încadreze în categoria beneficiarilor eligibili;
·  Solicitantul prezintă un plan de afaceri care trebuie să detalieze activitățile planificate ale grupului în raport cu una sau mai multe dintre categoriile enumerate mai jos (art. 27 (1) R 1305/2013):
· adaptarea producției și produselor producătorilor care sunt membri ai acestor grupuri la cerințele pieței; 
· introducerea în comun a produselor pe piață, inclusiv pregătirea pentru vânzare, centralizarea vânzărilor și aprovizionarea cumpărătorilor en gros; 
· stabilirea unor norme comune privind informarea asupra producției, acordând o atenție deosebită recoltării și disponibilității;
·  alte activități care pot fi desfășurate de către grupurile de producători, cum ar fi dezvoltarea competențelor în materie de exploatare și de comercializare, precum și organizarea și facilitarea proceselor de inovare. 

8. Criterii de selecție
1. Principiul cooperării (grupurile de producători care fac parte dintr-un Grup Operațional in cadrul PEI);
2. Principiul reprezentativității grupurilor (numărul de membri);
3.  Principiul calităţii produselor (grupurile care produc, depozitează și comercializează produse ecologice, HNV, tradiționale sau produse care participă la scheme de calitate europene).;
4. Principiul sectorului prioritar (lapte de bovine, suine, legumicultură, plante tehnice, plante medicinale și aromatice);
5. Principiul asocierii exploatațiilor de mici dimensiuni. 

9. Sume (aplicabile) și rata sprijinului
Sprijinul nerambursabil se calculează pe baza producției comercializate anual prin intermediul grupului. În primul an, se poate plăti grupului de producători un sprijin calculat pe baza valorii medii anuale a producției comercializate de membrii acestuia, în ultimii trei ani înainte de aderarea la grup.
Sprijinul nerambursabil se va acorda ca procent din producția comercializată prin intermediul unui astfel de grup/cooperative, astfel:
· Anul I – 10%
· Anul II – 8%
· Anul III – 6%
· Anul IV – 5%
· Anul V – 4%
Sprijinul nerambursabil pe măsura 19 LEADER nu poate depăși suma maximă de 10.000 euro/an.

10. Indicatori de monitorizare
· Număr de exploatații agricole care primesc sprijin pentru participarea la grupuri/organizații de producători: 1

